Candelaria metrostasjon

Candelaria er en stasjon på Mexico bys metros Linje 1 og Linje 4. Den ligger i distriktet Venustiano Carranza. Stasjonens logo skal forestille en and og motivet kommer fra nabolaget La Candelaria de los Patos (det spanske ordet pato betyr «and»), der hovednæringen var andeoppdrett fram til for noen tiår siden. Candelaria har også et alternativt navn, Palacio Legislativo, på grunn av det meksikanske underhuset som ligger i nærheten. Plattformen for Linje 1 er underjordisk, mens Linje 4s plattform befinner seg over gateplan.